Heyetêkê HDPyî çarçewa 'Bernameyê Têkoşînê Demokratîkî' de qezaya Dara Hênî ya Çewlîgî de esnafî zîyaret kerdî.  Heyet de Wekîlê HDPyî yê Çewlîgî Erdal Aydemîr zî estbi. Heyetî pêvînayîşê bi esnafan de bale ante krîzê ekonomîkî ser.
Wekîl Aydemîrî îfade kerd ke polîtîkaya şerî û caardişê antîdemokratîkî yê îqtîdarî krîzê ekonomîkî geş kenê. Aydemîrî da zanayene ke  bi têkoşînê hemparî ê eşkenê verê krîzî bigêrê. Aydemîrî ard ziwan ke HDP temînatê haştîye yo.
Heyetî venga çewlîgijan da ke 1ê êlule de Roja Haştîye ya Dinya de Amed de tewrê 'zîncîrê haştîye' bibê.
